钦定古今图书集成/明伦汇编/氏族典/第044卷 > 《廖用贤尚友录》 > 伊籍
## 钦定古今图书集成/明伦汇编/氏族典/第044卷 > 《廖用贤尚友录》 > 伊籍

按《蜀志伊籍传》：“籍字机伯，山阳人也。少依邑人镇南
将军刘表。先主之在荆州，籍常往来自托。表卒，随先
主南渡江，从入益州。益州既定，以籍为左将军从事
中郎，见待亚于简雍、孙乾等。遣东使于吴，孙权闻其
才辩，欲逆折以辞，籍适入拜，权曰：‘劳事无道之君乎’？
籍即对曰：‘一拜一起，未足为劳’。籍之机捷，类皆如此。”
权甚异之。后迁昭文将军，与诸葛亮、法正、刘巴、李严
共造《蜀科》。蜀科之制，由此五人焉。